CELEX: 62015TB0161
Language: bg
Date: 2021-02-22 00:00:00
Title: Дело T-161/15: Определение на Общия съд от 22 февруари 2022 г. — Brinkmann (Steel Trading) и др./Комисия и ЕЦБ (Иск за обезщетение — Икономическа и парична политика — Програма за подпомагане на стабилността в Кипър — Меморандум за разбирателство от 26 април 2013 г. относно специфичните условия на икономическата политика, сключен между Кипър и Европейския механизъм за стабилност — Компетентност на Общия съд — Достатъчно съществено нарушение на правна норма, с която се предоставят права на частноправните субекти — Равно третиране — Принцип на пропорционалност — Иск, явно лишен от каквото и да е правно основание)

25.4.2022   
            
            
               BG
            
            
               Официален вестник на Европейския съюз
            
            
               C 171/36
            
         
      Определение на Общия съд от 22 февруари 2022 г. — Brinkmann (Steel Trading) и др./Комисия и ЕЦБ
      (Дело T-161/15) (1)
      
      (Иск за обезщетение - Икономическа и парична политика - Програма за подпомагане на стабилността в Кипър - Меморандум за разбирателство от 26 април 2013 г. относно специфичните условия на икономическата политика, сключен между Кипър и Европейския механизъм за стабилност - Компетентност на Общия съд - Достатъчно съществено нарушение на правна норма, с която се предоставят права на частноправните субекти - Равно третиране - Принцип на пропорционалност - Иск, явно лишен от каквото и да е правно основание)
      (2022/C 171/47)
      Език на производството: английски
      
         Страни
      
      
         Ищци: Brinkmann (Steel Trading) Ltd (Лондон, Обединеното кралство) и 18 други ищци, чиито имена са включени в приложението към определението (представител: R. Nowinski, avocat)
      
         Ответници: Европейска комисия (представители: J.-P. Keppenne, M. Konstantinidis и S. Delaude), Европейска централна банка (представители: K. Laurinavičius и M. Szablewska, подпомагани от H.-G. Kamann, avocat)
      
         Предмет
      
      Искане на основание член 268 ДФЕС за присъждане на обезщетение за вредите, които ищците твърдят, че са претърпели в резултат на решението на Комисията и на ЕЦБ да подчинят на определени условия предоставянето на инструмент за финансова помощ на Република Кипър
      
         Диспозитив
      
      
                  1)
               
               
                  Отхвърля иска.
               
            
                  2)
               
               
                  Осъжда Brinkmann (Steel Trading) Ltd и другите страни, чиито имена са посочени в приложение, да понесат, наред с направените от тях съдебни разноски, и съдебните разноски на Европейската комисия и на Европейската централна банка (ЕЦБ).
               
            
         (1)  ОВ C 294, 7.9.2015 г.